«Алце Татрат» Раськень Паркось

«Алце Татрат» Раськень Паркось  (Словакокс: Národný park Nízke Tatry; нукькинестэ NAPANT) раськень вирьпусмо Словакиянь куншкасо, ашти кавто леень ютксо: Ваг ды Грон. Паркось сравтови весе Алце Татрань панднэва. Парконть  покшолмазо 728 вайгельбеть²  ды сонзэ буфэрэнь зоназо сравтови 1,102 вайгельбеть², мезе теи эйсэнзэ сехте покш паркокс Словакиясо. Паркось ацави колмо буева: Банска Быстрицки, Жилински  ды  Прешовски Буева. Сехте покш верьксэсь  - Дюмбиер  (Ďumbier) (2,043 м ) пандось. Ниле покшолмань коряс лейтне ушодовить Якстере Пандосто (Kráľova hoľa): Ваг, Грон, Гнилец ды Горнад.

Историязо
«Aлце Татра» модатнень ванстома тевтне ушодовкшность 1918-1921 иетнестэ ды поладовсть Омбоце Весе Масторонь Войнанть мельга. 
1963 иестэ ульнесь каязь вал теемс Алце Татрань Раськень Парк, конанть улевель лемезэ Словакиянь Прявт Раськень Парк. 
1965 — 1966 иетнестэ ульнесь теезь Дюмбиер Раськень Парконть макет, козонь ульнесть совавтозь кавто Алце Татра модатнень пелькст. 
1967 ды 1968 иестэ макетось полавтозель: эряволь теемс Словаконь Раськень Парк. Ансяк 10 иень ютазь N119/1978 Постановлениянь кувалма парконть теемазо кемекстазель. Секе иестэ максозоль Раскень статусось парконтень №120/1978 Постановлениянь коряс.

Аштемковонь 17це чистэ 1997 иестэ парконь модась ульнесь керязь N182/1997 Постановлениянь коряс. Керязель 13 828 га ды неень шкань Алце Татрань Парконть моданть покшолмазо — 110 162 га

Туризм
Паркось — вадря тарка эрьва кодамо спортонь тевтненень.

Ванстома таркатне

Неень шкане ванстома таркакс аштить:

 10 пертьпельксэнь ванстома таркат (тезэнь сови Горны Лазы  (словакокс: Horné lazy)
 5 тештавкс пертьпельксэнь таркат

Теде башка ваннодо: